
Către
BIROUL PERMANENT AL CAMEREI DEPUTAŢILOR


Vă înaintăm, alăturat, raportul comun asupra proiectului de Lege privind aprobarea Ordonanţei Guvernului nr.3/2023 pentru modificarea şi completarea Ordonanţei de urgenţă a Guvernului nr.166/2022 privind unele măsuri pentru acordarea unui sprijin categoriilor de persoane vulnerabile pentru compensarea preţului la energie, suportat parţial din fonduri externe nerambursabile, trimis Comisiei pentru muncă şi protecţie socială, Comisiei pentru industrii și servicii şi Comisiei pentru buget, finanțe și bănci, pentru examinare pe fond, cu adresa nr. PLx 205/2023 din 27 martie 2023.


	PREŞEDINTE,
Adrian 
Solomon
	PREŞEDINTE,
Sándor 
Bende 

	PREŞEDINTE,
Bogdan-Iulian 
Huţucă

RAPORT  COMUN
asupra proiectului de Lege privind aprobarea Ordonanţei Guvernului nr.3/2023 pentru modificarea şi completarea Ordonanței de urgență a Guvernului nr.166/2022 privind unele măsuri pentru acordarea unui sprijin categoriilor de persoane vulnerabile pentru compensarea prețului la energie, suportat parțial din fonduri externe nerambursabile


În temeiul art.95 din Regulamentul Camerei Deputaţilor, republicat, Comisia pentru muncă şi protecţie socială, Comisia pentru industrii și servicii şi Comisia pentru buget, finanțe și bănci au fost sesizate, prin adresa nr. PLx 205/2023 din 27 martie 2023, cu dezbaterea pe fond a proiectului de Lege privind aprobarea Ordonanţei Guvernului nr.3/2023 pentru modificarea şi completarea Ordonanţei de urgenţă a Guvernului nr.166/2022 privind unele măsuri pentru acordarea unui sprijin categoriilor de persoane vulnerabile pentru compensarea preţului la energie, suportat parţial din fonduri externe nerambursabile.

Proiectul de lege are ca obiect de reglementare aprobarea Ordonanței Guvernului nr.3/2023 prin care se modifică şi se completează Ordonanța de urgență a Guvernului nr.166/2022 în sensul clarificării modului de acordare a sprijinului temporar aferent anului 2023, a categoriilor de persoane vulnerabile, pentru a compensa, cu finanțare din fonduri externe nerambursabile, prețul la energie indiferent de natura acesteia, precum și în sensul precizării tuturor acţiunilor aflate în responsabilitatea Companiei Naţionale „Poşta Română” - S.A, respectiv: servicii de emitere, tipărire, formare şi condiţionare a plicurilor conţinând carduri de energie, certificate de validare a datoriilor şi înştiinţări privind neîndeplinirea venitului de eligibilitate şi distribuire prin trimitere de corespondență cu confirmare de primire, tipărirea, distribuirea şi colectarea declarațiilor pe propria răspundere, precum şi efectuarea de plăţi prin serviciul de mandat poştal de către beneficiarii de sprijin, instituirea unor precizări privind modul de calcul al veniturilor medii lunare și a veniturilor coabitanților.

La întocmirea prezentului raport comun, cele trei comisii au avut în vedere avizele favorabile transmise de: 
· Consiliul Legislativ (nr.34/11.01.2023)
· Consiliul Economic și Social (nr.175/10.01.2023)
· Comisia juridică, de disciplină și imunități (nr.4c-13/342/23.05.2023)
· Comisia pentru drepturile omului, culte şi problemele minorităţilor naţionale 
(nr.4c-6/255/05.04.2023)
· Comisia pentru egalitatea de şanse pentru femei şi bărbaţi (nr.4c-20/212/04.04.2023)
· Comisia pentru tehnologia informației și comunicațiilor (nr.4c-19/68/2023)
· Comisia pentru politică economică, reformă și privatizare (nr.4c-1/187/19.06.2023)
· Comisia pentru administrație publică și amenajarea teritoriului 
(nr.4c-7/247/11.04.2023).

În conformitate cu prevederile Regulamentului Camerei Deputaţilor, republicat, comisiile au dezbătut proiectul de lege în şedinţe separate. 

La ședința Comisiei pentru buget, finanțe și bănci din data de 15 mai 2023 au participat deputații conform propriei liste de prezență. 
La dezbaterea proiectului de lege a participat, în calitate de invitat, doamna Andreea Anamaria Naggar – Secretar de Stat în cadrul Ministerului Investițiilor și Proiectelor Europene.
În urma dezbaterilor şi a opiniilor exprimate, membrii comisiei au hotărât, cu unanimitatea voturilor exprimate, aprobarea proiectului de lege în forma adoptată de Senat. În cadrul dezbaterilor a fost prezentat un amendament care, supus votului, a fost respins.

La şedinţa Comisiei pentru industrii și servicii din data de 14 noiembrie 2023, au participat deputații conform propriei liste de prezenţă. 
La dezbaterea proiectului de lege a participat, în calitate de invitat,  doamna Andreea Anamaria Naggar – Secretar de Stat în cadrul Ministerului Investițiilor și Proiectelor Europene.
În urma dezbaterilor şi a opiniilor exprimate, membrii comisiei au hotărât, cu unanimitate de voturi, aprobarea proiectului de lege în forma adoptată de Senat. Amendamentul respins în cadrul Comisiei pentru buget, finanțe și bănci a fost respins și la această comisie.

La şedinţa Comisiei pentru muncă şi protecţie socială din data de 4 decembrie 2023 au participat deputaţii conform propriei liste de prezenţă. 
La dezbaterea proiectului de lege au participat, în calitate de invitați, din partea Ministerului Muncii și Solidarității Sociale: domnul Marius Ilie Stanciu – Secretar de Stat și doamna Mihaela Grecu – director.
În urma dezbaterilor şi a opiniilor exprimate, membrii comisiei au hotărât, cu majoritate de voturi (3 abțineri), aprobarea proiectului de lege în forma adoptată de Senat. Amendamentul respins în cadrul celorlalte două comisii a fost respins și la această comisie.

Proiectul de lege a fost adoptat de Senat, în calitate de primă Cameră sesizată, în şedinţa din 20 martie 2023.

Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

Camera Deputaţilor este Cameră decizională, potrivit prevederilor art.75 din Constituţia României şi ale art.92 alin.(9) pct.2 din Regulamentul Camerei Deputaţilor, republicat.

În urma finalizării dezbaterilor asupra proiectului de lege şi a documentelor conexe, membrii celor trei comisii au hotărât să propună plenului Camerei Deputaţilor prezentul raport comun, de adoptare a proiectului de lege în forma adoptată de Senat.
Amendamentul respins de către cele trei comisii se regăsește în anexa la prezentul raport comun.


	PREŞEDINTE,
Adrian 
Solomon




	PREŞEDINTE,
Sándor 
Bende 
	PREŞEDINTE,
Bogdan-Iulian  
Huțucă

	SECRETAR,
Dan-Constantin 
Şlincu






	SECRETAR,
Bogdan Gheorghe 
Trif
	SECRETAR,
Iulius Marian 
Firczak

	Întocmit, 
Şef birou Lidia Vlădescu
Consilier parlamentar Sorina Szabo
	
Consilier parlamentar 
Alexandra Zorilă
	
Şef serviciu Giorgiana Ene 
Consilier parlamentar Alexandra Pelea

ANEXĂ
AMENDAMENT RESPINS

În cursul dezbaterilor, Comisiile au respins următorul amendament:

	Nr. crt.
	Text iniţial
(Ordonanţa Guvernului nr.3/2023)
	Text propus
(autor amendament)
	Motivarea
1. Argumente pentru susţinere
2. Argumente pentru respingere
	Cameră decizională

	1.
	
Pct.19, art.7, alin.(53)

19. La articolul 7, după alineatul (5) se introduc şase noi alineate, alin. (51)-(56), cu următorul cuprins:

(53) La decontarea sumelor reprezentând contravaloarea materialului lemnos potrivit alin. (51) şi (52), Compania Naţională «Poşta Română» - S.A. va exercita aceleaşi obligaţii precum cele prevăzute la alin. (8), inclusiv interogarea bazei de date de la Oficiul Naţional al Registrului Comerţului, pentru validarea furnizorului de material lemnos.


	


La articolul I pct.19, alineatul (53) al articolului 7 se modifică şi va avea următorul cuprins:

(53) La decontarea sumelor reprezentând contravaloarea materialului lemnos potrivit alin. (51) şi (52), pentru validarea furnizorului de material lemnos, Compania Naţională «Poşta Română» - S.A. va exercita aceleaşi obligaţii precum cele prevăzute la alin. (8), inclusiv interogarea bazelor de date de la Oficiul Naţional al Registrului Comerţului, registrele speciale ale asociațiilor și fundațiilor, Registrul naţional al administratorilor de păduri şi al ocoalelor silvice, după caz. 

Autori: deputaţi Miklós Zoltán şi Bende Sándor, grup UDMR

	
1. Trebuie clarificate situațiile în care beneficiarii pot încasa contravaloarea combustibililor (lemn de foc), atunci când aceștia au achiziționat sau achiziționează lemne de foc de la proprietarii de păduri, organizați potrivit mai multor acte normative și care pot fi asociații/fundații, composesorate, ocoale silvice, etc. și care nu figurează în Registrul comerțului.

2. Respins prin vot.
	
Camera Deputaţilor

